NaiveNeuron/SloPal huggingface dataset:
Číž, Miroslav, poslanec NR SR (2014-11-09):
Ďakujem pekne. Pán Hlina, prišiel som do sály, aby som si vypočul váš prejav, že čo ešte nového po troch dňoch viete dodať k tomu všetkému, čo sme tu počuli, k téme, ktorú prerokuvávame, návrh na odvolanie predsedu vlády a logicky celej vlády. A, viete, či mi uveríte, alebo nie, ani slovo som vo vašom prejave v tomto smere nepočul, a počul som teda vašu fériu o pánovi Paškovi a čo všetko idete urobiť. Videl som vcelku milého mládenca, vcelku ešte v stredných rokoch, ktorý ide položiť vajíčka alebo zapáliť sviečku pred niečo. Aj by som mu uveril, len vzápätí sa mi vybavil taký prejav z internetu, kde ste boli na nejakej demonštrácii zrejme proti neonacistom, neviem kde, so zakrvaveným nosom a zápasili ste zúrivo s policajtami a mali ste taký divný výraz v očiach. Rovnako som vás videl, ako z toho miesta, kde sedíte, ste prebehli s rovnako divným výrazom až na druhú stranu. Vrhli ste sa na kolegu poslanca, zvalili ste ho na zem a ešte potom ste vykrikovali, že keď ešte niekto iný bude konať spôsobom, ktorý vám sa nepáči, skončí na ARE. Čiže vcelku ste veľmi jemný človek, ktorý keď organizuje demonštráciu, nemusíme očakávať absolútne nič zložité. Otázka demonštrácií, skúseností, ktoré máme, sme videli, ako skončili nakoniec zhromaždenia Gorila, kde prišli s veľkou chuťou fanuškovia ultra zo Slovanu a rôzne iné živly a s veľkou chuťou sa pozabávali. Veď pre mladých ľudí nádherná demonštrácia voči Paškovi, papalášovi, fantastické! Zodpovednosť? A načo?! Milujete tu tento stav, pán Hlina. Videl som to. Vážené kolegyne, kolegovia, ide naozaj o veľmi vážne veci. Ide o veľmi vážne veci. Neexistuje vyššia forma občianskej účasti na politickom živote bežnom, pokiaľ ide o politickú súťaž, buď vyhrať voľby, a keď nie, tak byť v parlamente ako opozícia a mať k dispozícii nástroje ako kompletné nástroje poslanca Národnej rady. Tribúnu, ktorú ako nikto tak nezneužíva ako vy, pán Hlina. Čo ešte chcete viacej? Nechcete sa zastaviť? (Potlesk.)
Richter, Ján, poslanec NR SR (2022-12-01):
Ďakujem pekne za slovo. No, možno na rozdiel od mojich predrečníkov ja mám záujem a chcem podporiť rodinné podnikanie. Má plne opodstatnenie, v Európe to nie je žiadna novota a práve preto som bol veľmi potešený, že na ministerstve hospodárstva bola prijatá akási stratégia rodinného podnikania. Z toho som očakával, že ministerstvo hospodárstva pripraví legislatívu, ktorá bude riešiť toto. No ale čo sa stalo? No asi sa ministri nedohodli, vláda nedohodla, ja neviem, kto sa nedohodol, no tak sa to dalo medzi sociálne podnikanie. Ale, priatelia, sem to nepatrí. Skúsme si pozrieť, čo navrhujete, ako prerozdeľovať zisk pri tých, pri tom rodinnom podnikaní. Pre mňa úplne nepochopiteľne. Po prvé, na vzdelávanie členov, áno, beriem, to má svoju logiku a opodstatnenie. No ale po druhé, na prilepšenie k dôchodku členom rodiny. Po tretie, na zaplatenie lepšieho lekára. Prosím vás, čo to je, kto je lepší lekár, kto je horší lekár? A po štvrté, na zaplatenie a prilepšenie rekreačných pobytov. Veď toto je všetko protisociálne! Sociálne podniky majú úplne inak rozdelený, prerozdelenie zisku na úplne iné účely. Ale toto je pre papalášov, toto rozdelenie zisku, takto, ako ho dávate. Akože na lepšie rekreácie, na lepších lekárov, na lepšie dôchodky. To nie je o rodinnom podnikaní, to je mi ľúto, v tomto prípade podporujem rodinné podnikanie, ale riadna legislatíva, ktorá by ho zadefinovala, aby to na základe toho mohlo bežať. Ale opakujem, my riešime sociálne podnikanie, ktoré chválapánubohu sa pekne rozvinulo, ide a preboha týmto ho nenabúrajme! Ďakujem.
Taraba, Tomáš, poslanec NR SR (2021-07-23):
Pred parlamentom sú samí slušní ľudia a to, že na niekoho vykrikovali, vykrikovali aj po mne, pretože sú zúfalí, vykrikovali po veľa ľuďoch, lebo už nerozlišujú niekedy, a pre všetko toto mám pochopenie. Preto som rád, že tí ľudia prišli. To, že tu nejakí hrdinovia, ktorí lozia celý deň tunelom, pretože sa ich boja, ich nazývajú nielen dezolátmi, nielen kotlebovsko-blahovskými; tí ľudia vás volili vo veľkej časti, ktorí aj tam boli a s ktorými som sa dnes rozprával. Tí ľudia sú zúfalí, pretože ste ich zničili ekonomicky, likvidujete ich dva roky ekonomicky. Teraz ich idete likvidovať cez to, že jak nechcú, aby ich deti skončili ako deti v typickom apartheidovom systéme, ktorý tu zavádzate, aby mohli chodiť do škôl, aby deti, ich ako komunisti trestať na deťoch, na deťom sa chcete vyburovať, tak prijímate tieto zákony, urážate tých ľudí, dehonestujete ich od rána do večera. A to, že si tu dovolil aj kolega z SaS týchto ľudí nazvať cirkusantami, tak to je, či dokonca kolotočármi, tak ma teraz opravil, tak nech sa páči, choď naspäť do toho autíčka drahého cez tých kolotočárov, povedz im to tam do očí. Povedz im to tam do očí! Tuto vykrikovať, že keď okolo sú samí, samí ťažkoodenci, ktorých ste si sem zavolali, tak to dokáže absolútne každý padúch. A to, že ste prvá vláda apartheidu, tak kdekomu prvenstvá robia radosť. Všetko, čo ste tu za tieto dva roky nastrájali, to jak ste zlikvidovali Slovensko ekonomicky, to, že ste vy, ktorí ste ľuďom sľubovali vyrovnané rozpočty, narobili 12-miliardovú sekeru, ktorú nezaplatia nie títo kolotočári, ako ich nazývate, to budú ešte platiť deti týchto kolotočárov. Pretože vy tých ľudí máte za absolútny odpad, ale ste na zlej strane. Všetko sa to otočí.
Laššáková, Jana, podpredsedníčka NR SR (2012-06-28):
Pán poslanec Droba, nech sa páči.
D. Jarjabek, poslanec: (2009-12-04):
Hovorili ste o talizmane. Ja som tu včera tiež sedel. Pre mňa slovo talizman vôbec neznie pejoratívne. Dokonca niektorí z nás talizmany nosia na srdci, niektorí v srdci, čiže ja si myslím, že slovo talizman je určite to slovo, ktoré by nemalo vyvolávať tie emócie a tie pocity, o ktorých ste hovorili vy, ale to je váš problém. Dali ste si otázku v súvislosti so spoluprácou so SMER-om, že proste ste odhadli, resp. vedeli ste, čo vás čaká. No mali ste ešte doplniť a doplňujem to ja, keďže ste neurobili nič, keďže ste to neurobili vy, no áno, ak ste vedeli, že vás čaká, že už nebudete sedieť v nasledujúcom parlamente, tak ste to odhadli dobre preto, lebo vaša podpora vašej názorovej platforme je taká, aká je. Čiže áno, čaká vás to, že už nebudete môcť hovoriť do vecí verejných. Ďakujem za pozornosť.
R. Bauer, poslanec: (2009-02-18):
Kolegovi Alexandrovi Slafkovskému chcem povedať, že neviem o tom, že by vo Francúzsku bol taký vysoký počet detí na ženy a najmä ak odpočítame moslimskú komunitu, ktorá tam žije. Je to možno práve vďaka moslimskej komunite. A veľmi sa čudujem jeho otázke, ktorú položil, že je to celé ako nezmysel. Je to absolútne neporozumenie dôležitosti inštitútu manželstva medzi mužom a ženou. Pani kolegyňa Tóthová, súhlasím s vami, že v niektorých výboroch prechádzajú návrhy opozície, ale povedzte mi, koľko návrhov zákonov, ktoré predložili opoziční poslanci od začiatku volebného obdobia, koľko bolo schválených? Skúste aspoň na jednej ruke niečo narátať, tak budem veľmi prekvapený. Pánu kolegovi Rydlovi ďakujem za to, že veľmi pekne podporil inštitúciu rodiny. A myslím si, že zmena atmosféry môže nastať práve schválením tohto ústavného zákona. To je prvý veľmi vážny krok na to, aby sa zmenila atmosféra v spoločnosti, aby nemali taký veľký priestor iné typy partnerských vzťahov, aby si obyvatelia práve uvedomili aj na základe toho dôležitosť manželstva, rodiny a zvýšila sa snaha, či sociálnymi projektmi, alebo inými politikami, na zvrátenie nepriaznivého demografického vývoja, ktorý, žiaľ, na Slovensku máme. Ďakujem.
Laššáková, Jana, podpredsedníčka NR SR (2014-11-26):
Chcete reagovať? Nie. To boli písomne prihlásení poslanci. Teraz dávam možnosť prihlásiť sa do rozpravy ústne. Do rozpravy sa ústne nehlási nikto. Vyhlasujem rozpravu za skončenú. Keďže je 12.00 hod., vyhlasujem obedňajšiu prestávku a o 14.00 hod. sa chcú vyjadriť, sa chcú vyjadriť v záverečnom slove predkladatelia. (Reakcia podpredsedu vlády a ministra financií.) V záverečnom slove chce vystúpiť, keďže obidvaja sa podieľajú na návrhu, takže chcú vystúpiť aj pán minister zdravotníctva, aj pán minister financií. Takže o 14.00 hod. sa stretneme. Prajem vám dobrú chuť. (Prerušenie rokovania o 12.01 hodine.) (Pokračovanie rokovania o 14.00 hodine.)
Mikloško, Jozef, poslanec NR SR (2013-10-24):
Ja bych ešte povedal niekoľko faktov k tomuto príspevku, ktoré tu ešte neodzneli. Vlani boli náklady na zdravotníctvo 5,23 mld. euro, čo je 7,3 HDP. Polovicu týchto zdrojov v zdravotníctve pochádza z platenia poisťovní a štvrtinu dáva štát a štvrtinu platia sami pacienti. Konštatujem, že to je viac ako priemer krajín OECD, pritom lekári v nemocnici žiadajú od pacientov poplatky často bez opory v zákone. Je zaujímavé, že zdravotným poisťovniam sa napriek kríze darí. Všetky tri dosiahli rekordné zisky, aj keď náklady na zdravotnú starostlivosť sa podstatne zvýšili. Pritom často počujem argumenty ľudí, že ich nemožno operovať, pretože nemáme od poisťovní ďalšie kvóty. Takisto diskusie okolo jednej až troch poisťovní je už, zdá sa mi, kontraproduktívna. Štátna Všeobecná zdravotná má podiel okolo 64 %. Vlani napríklad uznala 70 mil. platieb, ale by ich neuhradila, lebo boli vykázané na vopred dohodnuté limity. Takže to dohadzovanie tých limitov vždycky na začiatku sa mi zdá tiež nefér alebo nejasné, že to dlho trvá a potom sa nejako schváli za päť minút dvanásť. Čiže toto by tiež asi bolo treba zmeniť, aby sa tento systém podstatne v prospech ľudí zlepšil. Ďakujem.
Bugár, Béla, podpredseda NR SR (2017-09-11):
Prepáčte, neskoro. Pán poslanec Budaj, nech sa páči, môžte vystúpiť podľa zákona.
Šmilňák, Martin, poslanec NR SR (2023-11-15):
Pán predsedajúci, vážená pani ministerka, drahí priatelia, kolegyne, kolegovia, v tejto komornej atmosfére som chcel trochu inak, ale začnem tým, čo som zažil pred pár dňami. Ako poslanec Národnej rady som cestoval do Bratislavy vlakom a v jednej stanici nemenovanej mi, keď som sa preukázal ako poslanec, mi pani pracovníčka povedala, že poslanci sú nám na ho... nedokončím to, aby som nebol vulgárny, tak som sa trošku ani nie preľakol, ale trošku som sa tak zastal, že, že, že čo to znamená v tejto našej spoločnosti. Nastúpil som na vlak, vedľa mňa sedela rodina, otec, matka, 10-ročný syn zhruba, som pedagóg, tak odhadujem, že to dieťa malo 10 rokov. Meškali sme asi 20 minút, ten vlak, niekde v Liptovskom Mikuláši. A, a ten otec povedal, že to všetko je na ho... ten strojvodca je deb... a že môžem sa na to vys... a tak ďalej a tak ďalej a pokračoval a všetko to súviselo s neslušnými slovami a s exkrementami a tak. A potom ten syn opakoval po otcovi celý čas, že všetko je na ho... a ten strojvodca je deb... a tak ďalej a tak ďalej. Bola to ťažká cesta. Ja som zvyčajne chodil do Bratislavy autom, ale, ale je to dobrá skúsenosť. Včera som, včera som sa snažil najesť dole v našom, v našej jedálni, asi o tretej som sa tam nedostal, lebo, lebo bola prestávka. Snažil som sa tam dostať s naším preukazom, nedalo sa to otvoriť, a tak som si všimol, že je taký prúd ľudí, ide cez nejaký salónik, tak som skúsil tam, tade a zastavila ma pani, že nie, nie, nie, teraz nie, teraz je, je prestávka. A ja som hovoril, že ale je tu proste plno ľudí, tak... a ľudia chodia tam a späť. A ona mi povedala, že čo si vy myslíte, čo ste vy poslanci, že ste nadľudia alebo čo? Teraz je prestávka, odchod . Tak nemám námietky voči tomu, len chcem povedať, že o nás poslancoch ľudia nemajú veľkú mienku. Myslia si, že sme na ho... a že, že sme de... a, a že a tak ďalej. Asi si to zaslúžime. Prepáčte, že odídem trošku z témy, pán predsedajúci... (Prerušenie vystúpenia predsedajúcim.)
Šudík, Tomáš, poslanec NR SR (2022-03-15):
Počkám, nech sa ukľudnia, a budem pokračovať. Tak ďakujem. Pán kolega, vy tu spomínate a sa tu sťažujete, že vraj na Ukrajinu posielame zbrane. No, čo im tam máme podľa vás posielať? Ukrajinci sa chcú brániť, Ukrajinci sa chcú brániť proti teroru, ktorý na nich prichádza z Ruska. Ak by sa Ukrajinci nebránili, tá ruská agresia by mohla pokračovať aj ďalej, a dokonca aj k členom Európskej únie a k členom NATO. Veď začnite konečne premýšľať a kľudne vás pozývam, príďte aspoň na jeden hraničný prechod sa pozrieť, ako to tam vyzerá, ako tí ľudia utekajú, koľko je tam tých smutných očí matiek, detí, ktoré plačú a sa pýtajú, prečo nám nepomáhate. Pán kolega, to nielen sedieť doma, ale príďte aj niečo reálne robiť.
Krajčí, Marek, poslanec NR SR (2024-09-10):
Ďakujem pekne, pán predsedajúci. Aj ja budem mať dva procedurálne návrhy. Po prvé navrhujem, aby bol do návrhu programu 19. schôdze Národnej rady Slovenskej republiky doplnený nový bod, ktorým je návrh na prijatie uznesenia Národnej rady Slovenskej republiky k stavu pripravenosti zavedenia maximálnych čakacích lehôt pre pacientov. Odôvodnenie: Napriek tomu, že súčasná vláda si v skrátenom legislatívnom konaní presadila ročné odloženie lehoty na zavedenie maximálnych čakacích lehôt pre pacientov, nie je zo strany ministerstva zdravotníctva Slovenskej republiky do dnešného dňa garantované, že od budúceho roka budú tieto maximálne čakacie lehoty na operácie a výkony platiť. Je potrebné zistiť, v akom stave je aktuálne pripravenosť zavedenia maximálnych čakacích lehôt pre pacientov, a ubezpečiť verejnosť, že od 1. januára 2025 budú mať konečne garantované maximálne čakacie lehoty na operácie a výkony. Druhý procedurálny návrh. Navrhujem, aby bol do návrhu programu 19. schôdze Národnej rady Slovenskej republiky doplnený nový bod, ktorým je návrh na prijatie uznesenia Národnej rady Slovenskej republiky ku kritickej situácii vo Fakultnej nemocnici Trenčín. Odôvodnenie: Fakultná nemocnica Trenčín sa v uplynulom období stala symbolom manažérskeho zlyhania jej vedenia. Kolaps kardiologického oddelenia či podozrenia z fingovanej výmeny starých vodovodných potrubí a následne šírenie nebezpečnej baktérie môžu mať za následok priame ohrozenie životov a zdravia pacientov a zhoršenia pracovných podmienok pracovníkov nemocnice. Ministerka zdravotníctva Zuzana Dolinková namiesto riešenia vzniknutej situácie, transparentného informovania a predstavenia návrhov krízových riešení iba zavádza verejnosť a tvári sa, že problém vo Fakultnej nemocnici Trenčín neexistuje. Ďakujem.
Jurinová, Erika, podpredsedníčka NR SR (2013-05-16):
Ďakujem pekne. Teraz sa pýtam, že či sa chce niekto, a, pán poslanec, ako reakcia na faktickú poznámku. Nech sa páči.
Hrnčiar, Andrej, podpredseda NR SR (2016-10-26):
Končím možnosť nahlásiť sa s faktickými poznámkami. Na vystúpenie pani poslankyne dve faktické poznámky. Nech sa páči, pán poslanec Kotleba.
Figeľ, Ján, podpredseda NR SR (2013-01-31):
Nech sa páči, pán minister.
P. Paška, predseda NR SR: (2006-10-17):
Budeme pokračovať v podávaní návrhov na zmenu a doplnenie programu. Pýtam sa, vážené pani poslankyne, páni poslanci, či máte návrh na zmenu alebo doplnenie programu, ktorý ste obdržali na 5. schôdzu Národnej rady Slovenskej republiky. Nie je to tak. Keďže som neobdržal žiadne návrhy ani ústne, ani písomne, prikročíme teraz, vážené pani poslankyne, páni poslanci, k hlasovaniu o programe 5. schôdze Národnej rady Slovenskej republiky, ktorého návrh ste obdržali, ako o celku so schválenými procedurálnymi návrhmi. Prosím vás, prezentujeme sa a hlasujeme. (Hlasovanie.) Prítomných 141 poslancov, za 123, proti nebol nikto, zdržalo sa 17 poslancov, nehlasoval 1. Konštatujem, že sme schválili program 5. schôdze Národnej rady Slovenskej republiky. Pani poslankyne, páni poslanci, navrhujem, aby sme o prerokovaných bodoch programu hlasovali vždy, tak ako to bolo zvykom, o 11.00 hodine a o 17.00 hodine s výnimkou zajtrajšieho dňa, kde sme procedurálnym návrhom schválili, že budeme hlasovať naraz o všetkých prerokovaných bodoch zajtrajšieho programu až o 17.00 hodine. Okrem toho tajné hlasovania o bodoch 54 a 55 vykonáme tak, ako je to uvedené v programe, návrh ste dostali, vo štvrtok 19. októbra 2006 popoludní po bode interpelácie poslancov. Pýtam sa, či je všeobecný súhlas s takýmto postupom. (Odpoveď z pléna.) Ďakujem pekne. Vážené pani poslankyne, páni poslanci, dovoľte mi ešte vás informovať, že na základe záverov z poslaneckého grémia ste obdržali môj list týkajúci sa rezolúcie Parlamentného zhromaždenia Rady Európy. Uvedená rezolúcia je prílohou tohto listu. Dúfam, že predsedovia klubov a vaši zástupcovia v poslaneckom grémiu vás informovali o jej obsahu. Ja len chcem krátko doplniť, že požiadavka, ktorú sme obdržali, išla k organizovaniu mimoriadnej schôdze Národnej rady v novembri. Keďže podľa harmonogramu schôdzí, tak ako sme ho schválili, nie je na programe schôdza, rozhodli sme sa aj po dohode s grémiom riešiť túto problematiku spôsobom, o ktorom ste informovaní mojím listom. Pani poslankyne, páni poslanci, pristúpime k prvému čítaniu o vládnom návrhu... (Reakcia z pléna.) Pani poslankyňa Tóthová.
Pellegrini, Peter, predseda NR SR (2024-01-08):
Pán poslanec Vančo.
Šutaj Eštok, Matúš, poslanec NR SR (2022-09-28):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa formálno-právne náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Vážený pán predsedajúci, prosím, otvorte všeobecnú rozpravu.
Dostál, Ondrej, poslanec NR SR (2019-10-28):
Pani poslankyňa Gaborčáková, naozaj majú kolegovia pravdu, že pán poslanec Baláž tým svojím pozmeňujúcim návrhom neriešil minimálne dôchodky. Ale na druhej strane, ja sa ti vôbec nečudujem, že sa v tom strácaš, lebo to, čo tu dnes predvádza vládna koalícia, je naozaj strašná legislatívna divočina. Cez prílepok k zákonu o cestnej premávke chce meniť zákon o sociálnom poistení a minimálne dôchodky, ktoré s tým, s tou novelou zákona o cestnej premávke nijako nesúvisia. Cez zákon alebo novelu zákona o podmienkach výkonu verejného volebného práva ide meniť zákon o volebnej kampani, ktorý nebol týmto zákonom otvorený a ktorý je úplne iný predmet a úplne iná vec, ako je ten pôvodný poslanecký návrh, s ktorým prišli poslanci zo SMER-u. Máme tu teraz prečítané štyri pozmeňujúce návrhy. Jeden – poslanec Kéry, druhý – poslanec Kéry, Nemky, Blanár, Kmec a Jakab, ktoré sú, ktoré riešia to isté, teda nahradenie termínu nezávislý kandidát termínom kandidát bez politickej príslušnosti. A potom tu máme dva takmer identické návrhy od poslancov SNS, jeden od pani poslankyne Kuciaňovej a druhý od pána poslanca Baláža, ktorí zase riešia to isté, vypustenie, vypustenie zamestnania z informácií, ktoré sa uvádzajú na volebnom lístku. A nikto sa nám ani neunúval vysvetliť, že prečo tie veci, ktoré sú v podstate zhodné alebo podobné, sa predkladajú vo forme dvoch návrhov. Pán poslanec Kéry niečo povedal, že to je ústretovosť voči kolegom zo SMER-u, že keď prejde hento, tak aby sa to, z SNS, pardon, ospravedlňujem sa. Len teda takto budeme hlasovať o tom? Ja sa vôbec nečudujem, že si myslela, že rieši to dôchodky.
Kotleba, Marian, poslanec NR SR (2020-07-23):
Ja len chcem podotknúť, že opäť a zas tu nesedí pán premiér Matovič, tak ak je tu, mohol by prísť, aby sme predišli ďalšiemu naťahovaniu schôdze.
Pellegrini, Peter, predseda NR SR (2014-12-11):
Kľud, kľud, pokračujte, pán poslanec. Vieme, z akých organizačných dôvodov. Nech sa páči.
Frešo, Pavol, poslanec NR SR (2014-10-22):
Ďakujem veľmi pekne, pán predsedajúci. Najprv taká krátka časť v prejave k tomu, že prakticky sa tu tvorí stále akože nejaká pomaly aj daňová reforma miestnych daní. A to som z toho prekvapený, lebo minimálne, minimálne slušnosť by bola nejakým výborom to nechať prejsť, tak aby ostatní rozumeli o tom, o čom hlasujú, a aby sme aspoň, aspoň zanechali dojem, že to nie je tak, že je to dopredu dohodnuté a vlastne všetko to, čo je vážne, sa nakoniec urobí v druhom čítaní v pléne. Považujem to za nešťastné, považujem to za nerozumné a, mimochodom, aj dehonestujúce tento parlament. Takže, pán kolega Petrák, ja by som sa k tomu tiež rád vyjadril, keby sme to mali nie tak, že teraz rozdané a o 25 minút o tom hlasovali, ale keby sme sa mohli aspoň ostatní opoziční poslanci sa s tým zoznámiť, minimálne aspoň povedať, že mám takýto zámer, chcem to predložiť v druhom čítaní. Nie nebudeme diskutovať o dani z motorových vozidiel alebo o dani z príjmu, ideme riešiť ešte ďalšiu a ďalšiu daň. Čiže desím sa toho, čo ďalšie vytiahne kolega Baška či kolega Blanár. Možno, že na samý záver naozaj, naozaj urobíme totálnu demontáž samosprávy. A to je práve tá druhá časť. Hovorili ste o tom, že to je ideologicky správne, čo hovorím alebo teda resp. čo aj obhajujeme viacerí, že nie je možné samospráve zobrať jednu daň. No nielenže to je možno ideologicky správne, ale hlavne je to veľmi racionálne. Hlavne je to veľmi racionálne, lebo všetci potom, pokiaľ prejde takáto zákonná úprava, že sa odoberie táto fiškálna samostatnosť alebo sa táto fiškálna samostatnosť výrazne, výrazne obmedzí, tak nastane vlastne obdobie istej pasivity v samospráve. Každý bude čakať, do čoho ďalšieho vláda zasiahne. A vy ako dlhoročný starosta máte túto skúsenosť, ako to bolo pred fiškálnou decentralizáciou, ako sa chodievalo na rôzne ministerstvá s rôznymi demižónmi a vybavovali sa rôzne, rôzne spôsoby, ako tej alebo onej obci uľaviť. Myslím, že kolegovia, kolegovia v predchádzajúcom, v predchádzajúcom volebnom období to presne popisovali.
Mazurek, Milan, poslanec NR SR (2017-12-08):
Pani kolegyňa Gaborčáková, vy ste zo Starej Ľubovne, ja som zo Spišskej Belej a na rozdiel od väčšiny vládnych poslancov dobre poznáme situáciu na východe Slovenska a vieme, čo tých ľudí reálne trápi. Ja keď som na východe hovoril niektorým ľuďom o tomto návrhu zákona, s ktorým vláda prišla, o nápade, ktorí majú, to znamená, zaplatiť ľuďom nejakú sumu, pár tisíc eur za to, že zmenia svoje trvalé bydlisko a presťahujú sa napríklad z východu ku nejakej automobilke na západ, aby tam mohli pracovať, tak jednoducho penili zlosťou. Nechápu to, nevedia proste prísť na kĺb tomu, prečo vláda rozmýšľa takto úplne nelogicky. Namiesto toho, aby dodržali svoje sľuby a postavili tú sľubovanú diaľnicu, aby vybudovali infraštruktúru, ktorá konečne umožní postaviť nejaké takéto firmy aj na východe, ktoré zamestnajú ľudí, tak sa rozhodla prísť s doslova a poviem to otvorene, rovno, politicky nekorektne, genocídnou politikou východného Slovenska, ktorá už zabezpečuje aj to, aby aj poslední ľudia zo svojho rodného milovaného kraja odišli na západ a z východu sa stane úplne prázdna čierna diera. Neviem, aký má vláda plán, neviem, čo reálne by chcela týmto dosiahnuť, ale už samotný nápad vo svojej podstate je úplne chorý. My nemôžeme riešiť problém nezamestnanosti východu Slovenska tým, že ho presunieme na západ. Kto tam ostane? Dôchodcovia, asociáli v osadách?! Čo týmto reálne chce vláda dosiahnuť? Konečne príďme s normálnymi riešeniami! Ja som to tu aj hovoril vo vystúpení, keď sme kritizovali ten návrh na podporu najmenej rozvinutých okresov, o tom, že keby sa prostriedky štátneho rozpočtu využívali racionálne a nevyhadzovali sa stovky miliónov eur na nezmyselné projekty, tak by sa aj tá nezamestnanosť na východe dala riešiť. Len, bohužiaľ, taký Poprad, Prešov, Vranov je od Bratislavy veľmi, veľmi ďaleko.
Drábiková, Lucia, poslankyňa NR SR (2023-06-21):
Pán predsedajúci, hlasovali sme o pozmeňovacích návrhoch zo spoločnej správy. Teraz dajte hlasovať o pozmeňujúcom návrhu poslanca Milana Krajniaka, ktorý sa týka obecnej polície.
Grendel, Gábor, podpredseda NR SR (2022-11-08):
Tak, prezentujme sa a hlasujme. (Hlasovanie.) Prítomných 142 poslancov, za 99, proti nikto, zdržalo sa 42 poslancov, nehlasoval 1. Tento návrh sme schválili.
Kažimír, Peter, podpredseda vlády a minister financií SR (2015-11-12):
Ďakujem, pán predseda, za slovo. Pán poslanec, vážený pán poslanec, ako si asi uvedomujete, vaša otázka nie je v súlade s § 131 ods. 1 zákona č. 350/1996 Z. z. o rokovacom poriadku Národnej rady Slovenskej republiky. Napriek tomu mám pre vás ako opozičného politika, ktorý sa dlhodobo pohybuje skôr za múrmi tejto inštitúcie ako v reálnom svete, určité pochopenie. Preto som vám na internetovej sieti zistil niektoré údaje o spomínaných technológiách. Počítačku peňazí si môžete kúpiť už za 79 eur bez DPH, tá za minútu zráta 600 bankoviek, ale aj za 599 eur bez DPH a tá si zas za minútu zráta až 1 600 bankoviek. Takže, vážený pán poslanec, dovoľte mi, aby som vám poradil. Odpoveď na svoju otázku získate vynásobením týchto čísel číslom 15. A dôverujem vám, dúfam, že túto matematickú úlohu zvládnete aj po skoro dvadsiatich rokoch sedenia v tejto miestnosti a nebudete musieť teda využívať ďalšiu hodinu otázok na doplňujúce otázky. Ďakujem. Skončil som. (Potlesk.)
Laurenčík, Milan, podpredseda NR SR (2021-05-28):
Pán poslanec György Gyimesi má faktickú poznámku, nech sa páči.
Cigániková, Jana, poslankyňa NR SR (2020-07-24):
Ďakujem. Pán Pellegrini, ja chápem, že Igor Matovič v zahraničí vás nemusel úplne nadchnúť a že ste nespokojný možno s jeho vystupovaním. Máte pravdu v tom, že čo sa týka diplomovky, je to, je to hanba, nielen jeho, ale aj viacerých kolegov, aj vašich bývalých kolegov. Jednoducho toto je systémový problém. A dokonca si dovolím povedať, že asi aj máte pravdu, že teraz merame dvojakým metrom. A ja vám poviem prečo. Ja som si to musela sama v sebe vysporiadať. Ja vám poviem prečo. No, viete, je rozdiel, keď niekto pred 20 rokmi ako mladícku nerozvážnosť si uľahčil nejakým spôsobom život a spôsobom, ktorý bol vtedy dovolený jeho, alebo zodpovednými za, za danú prácu. Ale to bolo pred 20 rokmi. Ja vám poviem, čo bolo včera. Včera Špecializovaný trestný súd vydal rozsudok pre spáchanie trestného činu machinácie pri verejnom obstarávaní a verejnej dražbe v súvislosti s prípravou a následnou realizáciou verejného obstarávania na nákup CT prístrojov a najmä ich servisu s názvom Multimediálne počítačové tomografy, ktoré nakupoval pán Blanár, predkladateľ odvolávania. Cena za kus nového CT prístroja bola 400-tisíc, servis na päť rokov bol 3,2 mil., je to 
8-násobok cenu prístroja. A za podpísanie zmluvy Blanárom bol odsúdený zatiaľ neprávoplatné na päť rokov, na sedem rokov, prepáčte, odňatia slobody s povinnosťou uhradiť 500-tisíc ten pán, ktorý mal na starosti verejné obstarávanie. Nechcem hovoriť jeho meno. Čiže pre toto je rozdiel, keď sa niečo dialo včera. A teraz vy tu idete moralizovať a podávať návrhy na odvolávanie. A je niečo úplne iné, ak Igor Matovič alebo niekto iný pred 20 rokmi urobil nejakú nerozvážnosť, alebo že má nejaké... (Prerušenie vystúpenia časomerom. Potlesk.)
Bugár, Béla, podpredseda NR SR (2019-10-16):
Ďalej v rozprave vystúpi pán poslanec Baránik. Nech sa páči, máte slovo.
Viskupič, Marián, poslanec NR SR (2020-11-05):
Ďakujem pekne. Vážený pán predsedajúci, v rozprave nevystúpil žiadny poslanec. Budeme teda hlasovať o bodoch spoločnej správy č. 1 až 5 spoločne s návrhom gestorského výboru schváliť.
D. Gabániová, poslankyňa: (2007-09-12):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily, nepredpokladajú sa finančné dôsledky na štátny rozpočet a nemá vplyv na rozpočet obcí a vyšších územných celkov. Vychádzajúc z opatrení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 323 zo 4. júna 2007 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 12. októbra 2007 a gestorský výbor do 15. októbra 2007. Prosím, pán predsedajúci, otvorte rozpravu.
Susko, Boris, poslanec NR SR (2022-05-03):
Ďakujem pekne za slovo, pán predseda. Pán poslanec Faič, správne ste zadefinovali pôsobnosť Národnej rady Slovenskej republiky ako najvyššieho zákonodarného orgánu, kde má predovšetkým prebiehať politický zápas argumentami, z ktorého vlastne vychádza aj legitimita tohto, tohto orgánu. Poslanci vykonávajú svoj poslanecký mandát ako zastupovanie svojich voličov, ktorí ich vo voľbách parlamentných zvolili, či už na kandidátkach politických strán a o to viac prostredníctvom referenčných hlasov a tento poslanecký mandát, ktorý vykonávajú, chráni ústava. Ústava ho chráni tým, aby nemohlo dôjsť k zneužitiu moci vládnou väčšinou a zabráneniu vykonávania tohto poslaneckého mandátu, teda zastupovaniu svojich voličov, bez toho, aby došlo k meritórnemu rozhodnutiu súdu, samozrejme. Samozrejme, sú aj v ústave okolnosti, kedy k takémuto obmedzeniu poslaneckého mandátu môže dôjsť, ale malo by to byť vtedy, ak dôjde k meritórnemu rozhodnutiu súdu. Vládna moc však našla pre ňu optimálne riešenie. Niektorí by to možno nazvali nesprávne najoptimálnejšie riešenie. Aj bez takéhoto meritórneho rozhodnutia súdu zabránili politickej diskusii, opozícii a osobitne lídrovi opozície a prezentovaniu svojich názorov vo verejnom priestore. A toto si myslím, že by malo byť tým, čo budeme mať na mysli, keď budeme zajtra hlasovať. Ďakujem pekne.
Ďuriš Nicholsonová, Lucia, podpredsedníčka NR SR (2017-10-18):
Pán poslanec Vašečka. No ale došlo k nejakej chybe, lebo určite tam svietil pán poslanec Vašečka, že? V poradí bol. Takže poprosím vás, pána poslanca Vašečku, keby ste mu zapli mikrofón.
Laurenčík, Milan, podpredseda NR SR (2020-06-09):
Pán poslanec, zareagujte, prosím, na predrečníka.
Laššáková, Jana, podpredsedníčka NR SR (2015-03-20):
Prerušujem rokovanie o tomto bode programu. Ďalším bodom programu je prvé čítanie o návrhu poslancov Pavla Abrhana, Moniky Gibalovej a Mariána Radošovského na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Návrh zákona je uverejnený ako tlač 1433. Návrh na jeho pridelenie na prerokovanie výborom je v rozhodnutí č. 1430. Nech sa páči, pán poslanec, uveďte návrh zákona. (Rokovanie o návrhu poslancov Národnej rady Slovenskej republiky Pavla Abrhana, Moniky Gibalovej a Mariána Radošovského na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1433.)
Maďarič, Marek, poslanec NR SR (2011-09-13):
Pán podpredseda, vy ste sa chceli vrátiť k slovám predkladateľa, ale vy ste predovšetkým unikali od podstaty veci. Tou podstatou veci je, že ste koalíciou, ktorá pomerne zručne drží moc, ale pokrivkáva to v riadení štátu. Nie že by medzi vami neboli jednotlivci, ktorí aj v minulosti preukázali, že vedia riadiť svoje sektory alebo štát, ale špeciálne tá zostava, ktorá dnes vládne, tak ako je daná dohromady so svojimi rozpormi, nevie riadiť štát. A svoreňom tejto vládnej koalície je pani premiérka Radičová. A hovorili ste veľa o sľuboch našich, ale tie sľuby vaše vás dobiehajú. A nie sú to už len sľuby, ktoré ste dali v programovom vyhlásení vlády o tom, ako zvýšite životnú úroveň občanov Slovenskej republiky. Vy ste aj nepoučiteľní. Vy ste ešte pred pár dňami, týždňami dali sľuby, že tento rok bude rokom stability. To ste sa trošku akože už poučili, už ste si netrúfli hovoriť o nejakom zlepšení životnej úrovne a mysleli ste si teda, že bude také pekné a možno splniteľné slovo stabilita. Neprešiel dlhý čas a je jasné, že ani tú stabilitu neviete zaručiť. Takže vráťme sa k podstate. Neviete riadiť štát, tento štát prestáva byť funkčný v mnohých svojich sektoroch a treba z toho vyvodiť nejakú zodpovednosť, a preto sa pokúšame vysloviť nedôveru premiérke tejto vlády, ktorá nevie a nie je schopná riadiť štát a Slovensko sa rúti do nefunkčnosti vnútornej a do veľkej nedôveryhodnosti na európskej politickej scéne. (Potlesk.)
Krajčír, Ľuboš, poslanec NR SR (2020-07-10):
Ďakujem pekne za slovo. Taktiež by som reagoval na predrečníka. Tak pán kolega povedal, že naozaj absolútny zákaz nám tu otvára možnosť pre trh, pre mafiu, ktorá naozaj začne s tými kvízomatmi. Nikto tu nerieši, tak ako povedal tiež predrečník, online gaming, kde naozaj násťroční vezmú kartu svojim rodičom, v veľmi zjednodušenej registrácii naozaj môžu prehrať za hodinu, dve komplet celý účet, čo majú ich rodičia. Ja som, si môžem dovoliť povedať, bol ten, ktorý spúšťal petíciu proti hazardu na meste Bratislava, v tom čase ako mestský poslanec mesta Bratislava, ako aj zástupca starostu mestskej časti Dúbravka. Sme začali s reguláciou otváracích hodín, lebo to mestská časť alebo mestá majú v kompetencii a kde sme dali otváracie hodiny od ôsmej do ôsmej, hej, však sami uznáme všetci, že zrejme najviac hráčov je tam vo večerných hodinách alebo nadránom. Tieto herne začali v podstate voči tomu nejakým spôsobom komunikovať a poviem vám, aká bola komunikácia v dnešnej dobe s nimi. Prišli a bavili sa o tom, že čo potrebuje mestská časť, či to je ihrisko, či to je nejaká rekonštrukcia škôl. Samozrejme, my sme na to nejakým spôsobom nereflektovali, ale tí, ktorí majú tie kvízomaty, tak to by vám vedel Peter Pčolinský povedať, ako tí jednajú, ako tí sa vyhrážajú. To je tá mafia, ktorej my tu otvoríme ten trh, ktorí budú v tých pivniciach a nebude to absolútne regulované, a to je problém. My hovoríme o tom, poďme absolútne regulovať gaming, ale aj online gaming. Ďakujem.
P. Hrušovský, predseda NR SR: (2003-12-12):
(Hlasovanie.) 143 prítomných, 68 za, 38 proti, 37 sa zdržalo. Návrh sme neschválili.
Žitňanská, Jana, poslankyňa NR SR (2020-04-22):
Hlasovali sme o všetkých pozmeňujúcich návrhoch, pán predsedajúci, sme v treťom čítaní ,	prosím, otvorte rozpravu.
Vons, Peter, poslanec NR SR (2021-10-07):
Ďakujem. Termín hlasovania bude dnes o jedenástej hodine.
Dostál, Ondrej, poslanec NR SR (2018-10-19):
Ja by som doplnil Petra Osuského, že daňovníci, väčšina daňovníkov, či už ide o živnostníkov, alebo o firmy, sú povinní komunikovať elektronicky s daňovými úradmi, alebo teda s Finančnou správou. Čiže v tomto problém nemôže byť. Doplnil by som ďalej, ďalej informáciu, že na elektronizáciu verejnej správy bola v uplynulom období vynaložená zhruba miliarda eur. Tak azda možno očakávať, že, že tie služby, ktoré budú poskytované, nebudú len nejaké teoretické vnútorné procesy v rámci, v rámci inštitúcie, ale že sa to má premietnuť aj do, do komunikácie s klientami, s občanmi, s firmami a v tomto prípade je to vec, ktorá by, by mala byť samozrejmá, že sa štát, štátne orgány správajú k fyzickým a právnickým osobám, spôsobom, nie že je ich zámerom pokutovať a trestať, ale, ale vyžadovať plnenie povinností spôsobom, ktorý, ktorý je aj ústretový voči tým občanom, teda napríklad taká samozrejmosť ako, ako upozorňovanie, to, že mal si splniť nejakú povinnosť a nesplnil si a hrozí ti pokuta. Otázne je potom, že či, či automaticky má nastupovať pokuta. Myslím si, že na minulej schôdzi sme tu mali návrh kolegu Beblavého, ktorý hovoril o tom, že pri prvom porušení zákona, samozrejme, nie akéhokoľvek, nemá byť automaticky ukladaná sankcia a potom, potom až pri nejakom opätovnom alebo, alebo tak, čiže... Opakujem, účelom sankcií, hlavným zmyslom sankcií nie je trestať, ale zabezpečiť, aby povinnosti, ktoré sú stanovené, boli dodržiavané.
Laššáková, Jana, podpredsedníčka NR SR (2013-03-13):
Páni poslanci, poprosím vás, hlasujeme, takže zachovajme pokoj.
D. Lipšic, podpredseda vlády a minister spravodlivosti SR: (2005-12-14):
Vážený pán predseda, vážené pani poslankyne, vážení páni poslanci, dovoľujem si vás požiadať o podporu návrhu zákona a o jeho posunutie do druhého čítania. Ďakujem.
B. Bugár, podpredseda NR SR: (2005-11-08):
Pán poslanec Kondrót, dúfam, že s reakciou na faktické poznámky sa hlásite, nie s procedurálnym návrhom. Nech sa páči, môžete reagovať na dve faktické poznámky.
Hrnčiar, Andrej, podpredseda NR SR (2016-12-06):
Vážené panie poslankyne, vážení páni poslanci, pokračujeme v prerušenom rokovaní hlasovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa a zákon o e-Governmente, tlač 338. Dávam slovo členovi výboru pre verejnú správu a regionálny rozvoj poslancovi Stanislavovi Kmecovi, aby hlasovanie uviedol. [Hlasovanie o návrhu vlády na skrátené legislatívne konanie o vládnom návrhu, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov , tlač 338.]
V. Veteška, podpredseda NR SR: (2006-02-24):
D. Bollová, poslankyňa: Ďakujem pekne. Vážené kolegyne, kolegovia, ale hlavne vážený kolega Jarjabek, vystúpenie tohto pána je v Národnej rade vždy zážitkom, a preto, kto tu je, myslím si, že nemôže nepočúvať, čo rozpráva, ale ja som ho počúvala možnože o trochu pozornejšie, a tak som si tam všimla jednu repliku, s ktorou si dovolím, vážený pán kolega, vysloviť nesúhlas alebo aspoň pochybnosti. Pán kolega Jarjabek totiž povedal, že za minulého zriadenia kultúra musela slúžiť ideológii. To ja akože neprotestujem, ale hneď na to povedal, že dnes nemusí. Ja si myslím, po prvé, že to nie je pravda, že dnes kultúra tiež slúži istej ideológii a okrem toho, ak by to nebola ideológia, kultúra vždy musí slúžiť, pán kolega, alebo nieže musí, ale jednoducho slúži svojmu národu, inak by tu bola úplne zbytočná, respektíve nebol by národ, o to viac nebola by žiadna kultúra. To som chcela len poopraviť. Ďakujem pekne.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 120, za 79, proti 18, zdržalo sa 17, nehlasovalo 6. Konštatujem, že sme schválili vládny návrh novely zákona č. 97/2013 Z. z. o pozemkových spoločenstvách. Pokračujeme v prerušenom rokovaní v druhom čítaní o vládnom návrhu zákona o prevádzke vozidiel v cestnej premávke, tlač 751. Rokovanie o tomto bode sme prerušili na 26. schôdzi v druhom čítaní po skončení rozpravy s tým, že k nej zaujal stanovisko navrhovateľ aj spoločný spravodajca. O slovo sa hlási minister dopravy. Súčasne prosím spoločného spravodajcu z výboru pre hospodárske záležitosti poslanca Milana Mojša, aby zaujal miesto určené pre spravodajcov. (Pokračovanie v rokovaní vládnom návrhu zákona o prevádzke vozidiel v cestnej premávke a o zmene a doplnení niektorých zákonov , tlač 751.)
J. Baška, minister obrany SR: (2009-04-16):
Účelom návrhu zákona je poskytovanie mesačného príspevku ako finančné ocenenie morálnych a historických aspektov služby pre vlasť účastníkom národného boja za oslobodenie a vdovám a vdovcom po týchto osobách. Príspevok sa navrhuje poskytovať diferencovane v závislosti od priamej účasti oprávnených osôb na národnom boji za oslobodenie. Priamym účastníkom národného boja za oslobodenie sa navrhuje vyplácať príspevok v sume 20 eur mesačne a vdovám a vdovcom po týchto osobách v sume 10 eur mesačne. Navrhovaný príspevok bude vyplácaný spolu s dôchodkom, ale nebude podliehať každoročnej valorizácii. Z dôvodu navrhovanej právnej úpravy bolo nevyhnutné novelizovať aj ďalšie predpisy upravujúce a súvisiace s predmetnou problematikou. Vážený pán predsedajúci, vážené panie poslankyne, páni poslanci, dovoľujem si vás požiadať o prerokovanie návrhu zákona a o  jeho postúpenie na ďalšie prerokovanie vo výboroch Národnej rady Slovenskej republiky. Ďakujem za pozornosť.
Jurinová, Erika, podpredsedníčka NR SR (2015-11-12):
Ďakujem, pán poslanec. Na vaše vystúpenie sú dve faktické poznámky, uzatváram možnosť prihlásiť sa. Pán poslanec Madej, nech sa páči.
V. Tomanová, ministerka práce, sociálnych vecí a rodiny SR: (2006-12-06):
Novela zákona v nadväznosti na realizáciu programového vyhlásenia vlády zavádza príplatok k príspevku pri narodení dieťaťa za účelom zmiernenia počiatočných výdavkov rodiny súvisiacich s narodením prvého dieťaťa. V tejto súvislosti novela zákona navrhuje a určuje okruh osôb oprávnených na uplatnenie príplatku k príspevku, ako aj podmienky nároku na navrhovaný príplatok. Za oprávnenú osobu na uplatnenie nároku na príplatok k príspevku sa navrhuje matka, ktorá porodila prvé dieťa, ktoré sa dožilo 28 dní, alebo v určených prípadoch otec dieťaťa. Návrh zákona predpokladá, že príplatok k príspevku bude možné oprávnenej osobe poskytnúť len v prípade, ak jej vznikne nárok na príspevok pri narodení dieťaťa, ak sa prvonarodené dieťa dožije 28 dní. Výška príplatku k príspevku pri narodení sa navrhuje v sume 11 000 korún, čo spolu s príspevkom pri narodení dieťaťa bude predstavovať sumu 15 460 korún. Ďakujem.
Grendel, Gábor, podpredseda NR SR (2022-02-18):
Pán podpredseda Národnej rady Juraj Blanár.
M. Hort, podpredseda NR SR: (2009-09-11):
Do rozpravy som nedostal žiadnu písomnú prihlášku. Pýtam sa, kto okrem pána spravodajcu sa chce prihlásiť do rozpravy. Nikto. Uzatváram možnosť prihlásiť sa do rozpravy. Skôr ako dám slovo pánovi spravodajcovi, vážené kolegyne, kolegovia, chcem vás požiadať o jednu dohodu. Pán Lipšic vtedy, keď som ja už uzatvoril možnosť jeho vystúpenia, sa nachádzal v priestore evidencie poslancov. Je všeobecný súhlas, že by sme po tomto bode pustili jeho zákon, aby sme to nepresúvali na záver schôdze, nech to prejde v rámci prvých čítaní? (Odpovede z pléna.) Považujem to za váš všeobecný súhlas. Ďakujem pekne za porozumenie. Teraz, nech sa páči, pán poslanec Farkas vystúpi v rozprave.
Laurenčík, Milan, podpredseda NR SR (2021-09-30):
Pán poslanec má doplňujúcu otázku, nech sa páči.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-14):
Vážený pán predsedajúci, ctená snemovňa, dovoľte mi uviesť odôvodnenie materiálu, ktorý práve pán podpredseda Národnej rady precízne citoval včítane dátumu podpisu a charakteru, že ide o dodatok k dohode medzi vládami z roku 2007. Tento návrh predkladá vláda Slovenskej republiky na rokovanie Národnej rady podľa čl. 86 písm. d) Ústavy Slovenskej republiky, na základe ktorého Národná rada vyslovuje súhlas s medzinárodnými zmluvami, ktoré priamo zakladajú práva alebo povinnosti fyzických, alebo právnických osôb. Zároveň ide o medzinárodnú zmluvu podľa čl. 7 ods. 5 ústavy, na vykonanie ktorej nie je potrebný zákon, a preto má aj prednosť pred zákonmi. Uzavretie dodatku si vyžiadal vstup Slovenskej republiky a Maďarskej republiky do schengenského priestoru. V súvislosti s touto významnou zmenou bolo potrebné vypustiť, resp. zmeniť niektoré články, ktoré upravujú prekračovanie štátnej hranice. Účelom dodatku je tiež umožnenie využívania mosta nad riekou Roňava medzi Slovenským Novým Mestom a mestom Sátoraljaújhely pre osobnú dopravu a nákladnú dopravu do 3,5 tony na žiadosť Košického samosprávneho kraja. Dodatok zároveň stanovuje úlohy oboch štátov pri budúcom prevádzkovaní pri údržbe a pri rekonštrukcii mostov nad riekou Ipeľ medzi obcami Peťov a Szécsény, ako aj medzi obcami Rároš a Ráróspuszta. Dobre som to povedal. Tieto mosty by mali byť finalizované v dohľadnom čase a teda aj zmluva, resp. podmienky pre ich využívanie, prevádzku, údržbu a potrebnú rekonštrukciu sú veľmi dôležité a v správnom čase. Dodatok má charakter prezidentskej zmluvy. Podľa Ústavy Slovenskej republiky sa vyžaduje pred ratifikáciou súhlas Národnej rady Slovenskej republiky. Predkladaný návrh bol schválený vo vláde 20. apríla pod uznesením č. 263. Bol podpísaný v Bratislave 12. mája počas oficiálnej návštevy ministra zahraničných vecí Jánosa Martonyiho. Odporúčam parlamentu vysloviť súhlas s predmetným dodatkom a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky. Ďakujem pekne.
Bugár, Béla, poslanec NR SR (2014-05-29):
Pán predseda, ďakujem pekne. Pán minister, trošku pokory by vám nezaškodilo, vystupujete arogantne, hovoríte o tom, že tento návrh a vôbec teda vystupovanie opozičných poslancov je politický marketing. Čo ste robili za dva roky? Pán minister, keď zastupiteľstvo miestne územným plánom to odmietlo a jeden úrad, ktorý sa volá banský úrad, ktorý je pod vašou taktovkou, fakticky to napadol? Hovoríte o tom, že neúčasť opozičných poslancov na rokovaniach, nehnevajte sa, ale poslednú dobu sa rokuje v noci. Po siedmej hodine, dokonca do desiatej. A že opoziční poslanci nehlasovali za, samozrejme, vy si myslíte, že vy ste len ten najmúdrejší, keď opozičný poslanec dá návrh, ten je určite zlý, odmietate a potom žiadate od neho, aby hlasoval za váš návrh? Nehnevajte sa, to nie, ale aspoň neklamte, za návrh, to znamená, aby sme tento návrh mohli prerokovať v druhom čítaní, hlasovalo 121 poslancov. To znamená aj opozičných poslancov, zo 134. Takže aspoň neklamte! Viete, musím vám povedať, že to, čo tu robíte, to je veľmi zlé, nekonali ste dva roky a teraz obviňujete opozíciu, každého tu. Mám citovať vášho predsedu? To keď bol premiér, teda keď bol opozičným poslancom, povedal, čo je úlohou opozície, kritizovať, a vy to teraz odmietate, lebo máte väčšinu v parlamente? Nehnevajte sa, ale takto by ste tu vystupovať v parlamente nemali, trošku pokory!
Mičovský, Ján, poslanec NR SR (2013-06-26):
Ďakujem za slovo, vážená pani podpredsedníčka. No ja som vôbec nemal na mysli, aby sme zvyšovali represívne nálady, naopak, ja súhlasím s tým, že tie poplatky, ktoré tam sú, sú primerané, ani som nenavrhol, aby sa nejakým spôsobom zväčšovali. Navrhol som iba odstrániť diskrimináciu. Myslím si, na to je dosť logický dôvod, ale hlavne by som chcel poukázať na to, čo bolo dôvodom môjho návrhu, a zdôrazniť, že prečo navrhujem tento zákon vrátiť a prepracovať. Práve kvôli tomu, aby sme mali možnosť pripomienky, ktoré nemajú represívny charakter, ktoré majú charakter zlepšenia stavu životného prostredia, akceptovať, aby sme sa nad týmito pripomienkami zamysleli. A predpokladám, že po istom zamyslení by nám nemalo robiť problém ich zakomponovať do tohto zákona, ktorý by sme takým spôsobom vylepšili, a tak by sa stal komplexnejšou a lepšou normou pre cieľ, ktorý predkladatelia tohto zákona určite mali. Takže opravujem, resp. nesúhlasím a opravujem tvoj text, pán spravodajca, resp. tvoje prehlásenie. Žiadna represia, snaha vylepšiť zákon v záujme toho, aby pomáhal lepšie krajine, tudiš všetkým občanom, nám, ktorí používame, ktorí v nej žijeme a ktorí potrebujeme, aby bola bez takýchto ekologických záťaží. Ďakujem.
Válek, Igor, poslanec NR SR (2023-12-07):
Ďakujem za slovo. Vážený pán predseda, v rozprave vystúpil jeden poslanec, nebol podaný žiadny procedurálny návrh, preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní... (Prerušenie vystúpenia predsedajúcim.)
M. Číž, podpredseda NR SR: (2010-03-04):
(Hlasovanie.) Prítomných 133 poslancov, za návrh 117 poslancov, zdržalo sa 16 poslancov. Tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu. Pýtam sa, či podľa príslušných ustanovení chce niekto v rozprave vystúpiť. Pokiaľ nie, ďakujem, vyhlasujem rozpravu za skončenú. Nech sa páči, pán spravodajca.
Blanár, Juraj, podpredseda NR SR (2021-06-30):
Pani poslankyne, páni poslanci, pristúpime teraz k možnosti prihlásiť sa ústne do rozpravy. Štyria poslanci – pán poslanec Takáč, pán poslanec Blcháč, pán poslanec Kuffa Štefan a pán poslanec Kazda. Má ešte niekto záujem? Ak nie uzatváram možnosť prihlásiť sa do rozpravy. Ako prvý vystúpi pán poslanec Richard Takáč. Nech sa páči, máte slovo.